Hotărârea Curții (Camera a zecea) din 21 noiembrie 2024 (cerere de decizie preliminară formulată de hof van beroep te Antwerpen – Belgia) – Procedură penală împotriva Profit Europe NV și a Gosselin Forwarding Services NV
[Cauza C-719/221, Profit Europe și Gosselin Forwarding Services (Validitatea unui regulament antidumping)]
[Trimitere preliminară – Politica comercială comună – Protecție împotriva practicilor de dumping – Importuri de accesorii turnate filetate pentru tuburi și țevi, din fontă maleabilă, originare din China – Regulamentul provizoriu (UE) nr. 1071/2012 – Regulamentul de punere în aplicare (UE) nr. 430/2013 – Validitate – Regulamentul (CE) nr. 1225/2009 – Articolul 5 – Deschiderea procedurii de anchetă – Definiția produsului în cauză – Accesorii turnate filetate pentru tuburi și țevi, din fontă cu grafit sferoidal]
Limba de procedură: neerlandeza
Instanța de trimitere
Hof van beroep te Antwerpen
Părțile din procedura penală principală
Profit Europe NV,
Gosselin Forwarding Services NV
cu participarea: Openbaar Ministerie, Federale Overheidsdienst Financiën
Dispozitivul
Examinarea cererii de decizie preliminară nu a evidențiat niciun element de natură să afecteze validitatea Regulamentului (UE) nr. 1071/2012 al Comisiei din 14 noiembrie 2012 de instituire a unei taxe antidumping provizorii la importurile de accesorii turnate filetate pentru tuburi și țevi, din fontă maleabilă, originare din Republica Populară Chineză și din Thailanda și a Regulamentului de punere în aplicare (UE) nr. 430/2013 al Consiliului din 13 mai 2013 de instituire a unei taxe antidumping definitive și de stabilire a perceperii cu titlu definitiv a taxei provizorii instituite la importurile de accesorii turnate filetate pentru tuburi și țevi, din fontă maleabilă, originare din Republica Populară Chineză și din Thailanda și de închidere a procedurii în ceea ce privește Indonezia, în raport cu articolele 1, 5, 6 și 9 din Regulamentul (CE) nr. 1225/2009 al Consiliului din 30 noiembrie 2009 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene.
____________
1     JO C 189, 30.5.2023.